CELEX: 31993D0681
Language: el
Date: 1993-12-15 00:00:00
Title: 93/681/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1993 με την οποία εξουσιοδοτούνται η Ελλάδα, η Ισπανία, η Ιταλία και η Πορτογαλία να προβλέπουν παρεκκλίσεις από την οδηγία 77/93/ΕΟΚ του Συμβουλίου όσον αφορά τους σπόρους γεώμηλων προς φύτευση καταγωγής Πολωνίας (Τα κείμενα στην ελληνική, ισπανική, ιταλική και πορτογαλική γλώσσα είναι τα μόνα αυθεντικά)

Avis juridique important

|

31993D0681

93/681/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1993 με την οποία εξουσιοδοτούνται η Ελλάδα, η Ισπανία, η Ιταλία και η Πορτογαλία να προβλέπουν παρεκκλίσεις από την οδηγία 77/93/ΕΟΚ του Συμβουλίου όσον αφορά τους σπόρους γεώμηλων προς φύτευση καταγωγής Πολωνίας (Τα κείμενα στην ελληνική, ισπανική, ιταλική και πορτογαλική γλώσσα είναι τα μόνα αυθεντικά)  

Επίσημη Εφημερίδα αριθ. L 317 της 18/12/1993 σ. 0079 - 0081

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1993 με την οποία εξουσιοδοτούνται η Ελλάδα, η Ισπανία, η Ιταλία και η Πορτογαλία να προβλέπουν παρεκκλίσεις από την οδηγία 77/93/ΕΟΚ του Συμβουλίου όσον αφορά τους σπόρους γεώμηλων προς φύτευση καταγωγής  Πολωνίας (Τα κείμενα στην ελληνική, ισπανική, ιταλική και πορτογαλική γλώσσα είναι τα μόνα αυθεντικά) (93/681/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα (1), όπως τροποποιήθηκε τελευταία  από την οδηγία 93/19/ΕΟΚ (2), και ιδίως το άρθρο 14 παράγραφος 3,  τα αιτήματα της Ιταλίας,  Εκτιμώντας:  ότι βάσει των διατάξεων της οδηγίας 77/93/ΕΟΚ, οι σπόροι γεωμήλων προς φύτευση καταγωγής Πολωνίας δεν είναι, καταρχήν, δυνατόν να εισάγονται στην Κοινότητα- ότι, εντούτοις, η εν λόγω οδηγία επιτρέπει στα κράτη μέλη να προβλέπουν παρεκκλίσεις από τον εν λόγω κανόνα, εφόσον διαπιστώνεται ότι δεν υπάρχει κίνδυνος εξάπλωσης επιβλαβών οργανισμών- ότι στην Ιταλία, η φύτευση και η καλλιέργεια γεωμήλων της ποικιλίας sieglinde για την παραγωγή γεωμήλων κατανάλωσης αποτελεί καθιερωμένη πρακτική- ότι η προμήθεια σπόρων προς φύτευση γεωμήλων αυτής της ποικιλίας έχει εν μέρει εξασφαλιστεί με εισαγωγές  από την Πολωνία- ότι με την απόφαση 90/613/ΕΟΚ (3), όπως τροποποιήθηκε τελευταία από την απόφαση 92/467/ΕΟΚ (4), η Επιτροπή ενέκρινε παρεκκλίσεις, με βάση την έννοια των "κλειστών περιοχών" και με την επιφύλαξη ορισμένων τεχνικών όρων για την πρόληψη του κινδύνου  εξάπλωσης επιβλαβών οργανισμών- ότι η ισχύς της εν λόγω έγκρισης έληξε στις 31 Δεκεμβρίου 1992- ότι είναι γνωστό ότι η Πολωνία δεν είναι ακόμα απαλλαγμένη ούτε από τον ιό που προκαλεί ατράκτωση των κονδύλων γεωμήλων (potato spindle viroid) ούτε από το Clavibacter michiganensis ssp. sepedonicus- ότι η Πολωνία έχει καταρτίσει πρόγραμα εξάλειψης αυτών των επιβλαβών οργανισμών σε περιφερειακό επίπεδο- ότι υπάρχουν σοβαροί λόγοι να πιστεύεται ότι το πρόγραμμα εξάλειψης των εν λόγω επιβλαβών οργανισμών έχει επιτύχει πλήρως, τουλάχιστον σε ορισμένες  "κλειστές περιοχές" (strefy zamkniete) του διοικητικού διαμερίσματος Lomza- ότι δεν έχει διαπιστωθεί η ύπαρξη ιχνών των ασθενειών σε δείγματα που ελήφθησαν από σπόρους γεωμήλων προς φύτευση οι οποίοι εισήλθαν σύμφωνα με την απόφαση 92/467/ΕΟΚ- ότι η Πολωνία πληροφόρησε την Επιτροπή ότι οι σπόροι γεωμήλων προς φύτευση της  ποικιλίας sieglinde που παρήχθησαν το 1993 στις εν λόγω "κλειστές περιοχές" προέρχονται από κράτος μέλος στο οποίο δεν έχει διαπιστωθεί η παρουσία του Clavibacter michiganesis ssp. sepedonicus και έχουν επίσημα πιστοποιηθεί βάσει της οδηγίας 66/403/ΕΟΚ  του Συμβουλίου (5), όπως τροποποιήθηκε τελευταία από την οδηγία 93/3/ΕΟΚ της Επιτροπής (6)- ότι εντούτοις δεν έχει εξακριβωθεί, βάσει των διαθέσιμων στοιχείων που συγκεντρώθηκαν κατά τη διάρκεια απστολής η οποία πραγματοποιήθηκε στην Πολωνία το 1990,  ότι υπάρχουν στοιχεία τα οποία αντιστρατεύονται την ορθή εφαρμογή της έννοιας των "κλειστών περιοχών" και, ως εκ τούτου, αντιμάχονται την αναγνώριση των εφαρμοστέων διατάξεων ως ισοδυνάμων με τις κοινοτικές διατάξεις για την καταπολέμηση του Clavibacter  michiganensis ssp. sepedonicus- ότι είναι, επομένως, δυνατόν να διαπιστωθεί ότι δεν υπάρχει κίνδυνος εξάπλωσης των εν λόγω επιβλαβών οργανισμών, εφόσον οι σπόροι των γεωμήλων προς φύτευση προέρχονται από αυτές τις περιοχές και τηρούνται ορισμένες τεχνικές προϋποθέσεις- ότι η Επιτροπή μεριμνά ώστε ο Πολωνία να παρέχει όλες τις τεχνικές πληροφορίες που είναι αναγκαίες για την παρακολούθηση της λειτουργίας των προστατευτικών μέτρων που επιβάλλονται από τις εν λόγω προϋποθέσεις, και για την αξιολόγηση της ανάπτυξης του  πολωνικού προγράμματος για την εξάλειψη- ότι ο κίνδυνος της εγκατάστασης και της εξάπλωσης του Clavibacter michiganensis ssp. sepedonicus είναι υψηλός στις υγρές και ψυχρές περιοχές- ότι, ως εκ τούτου, η παρέκκλιση δεν πρέπει να εφαρμόζεται στα κράτη μέλη τα οποία είναι ιδιαίτερα εκτεθειμένα  σε τέτοιους κινδύνους, ήτοι Βέλγιο, Δανία, Γερμανία, Γαλλία, Ιρλανδία, Λουξεμβούργο, Ολλανδία και Ηνωμένο Βασίλειο- ότι είναι κατά συνέπεια σκόπιμο, η εξουσιοδότηση να μην εφαρμόζεται στα εν λόγω κράτη μέλη, λαμβανομένων υπόψη των διαφορών ως προς τις  γεωργικές και οικολογικές συνθήκες- ότι, ως εκ τούτου, οι παρεκκλίσεις πρέπει να επιτρέπονται για την τρέχουσα περίοδο εμπορίας σπόρων γεωμήλων προς φύτευση, εφόσον περιλαμβάνουν τους προαναφερθέντες όρους και με την επιφύλαξη της οδηγίας 66/403/ΕΟΚ και της οδηγίας 70/457/ΕΟΚ του  Συμβουλίου (1), όπως τροποποιήθηκε τελευταία από την οδηγία 90/654/ΕΟΚ (2)- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Η Ελλάδα, η Ισπανία, η Ιταλία και η Πορτογαλία, εξουσιοδοτούνται να προβλέπουν, βάσει των όρων που παρατίθενται στην παράγραφο 2, παρεκκλίσεις από το άρθρο 4 παράγραφος 1 της οδηγίας 77/93/ΕΟΚ όσον αφορά τις απαιτήσεις που αναφέρονται στο  παράρτημα ΙΙΙ μέρος Α σημείο 10, καθώς και από το άρθρο 5 παράγραφος 1 και από το άρθρο 12 παράγραφος 1 στοιχείο α) τρίτη περίπτωση της οδηγίας αυτής όσον αφορά τις απαιτήσεις που αναφέρονται στο παράρτημα IV μέρος Α τμήμα Ι σημεία 25.2 και 25.3, για  σπόρους γεωμήλων προς φύτευση των ποικιλιών sieglinde καταγωγής Πολωνίας.  2. Πρέπει να πληρούνται οι ακόλουθες προϋποθέσεις:  α) οι σπόροι γεωμήλων προς φύτευση έχουν παραχθεί σε αγρούς που βρίσκονται στην "κλειστή περιοχή" (strefa zamknieta) του Wiersbowo του διοικητικού διαμερίσματος Lomza- β) οι σπόροι γεωμήλων προς φύτευση έχουν παραχθεί αποκλειστικά από σπόρους γεωμήλων της κατηγορίας "Elite", που έχουν εισαχθεί από κράτος μέλος στο οποίο δεν έχει διαπιστωθεί η παρουσία του Clavibacter michiganesis ssp. sepedonicus- γ) πιστοποιείται επίσημα ότι οι σπόροι γεωμήλων προς φύτευση είναι σπόροι γεωμήλων προς φύτευση που πληρούν τουλάχιστον τις προϋποθέσεις που καθορίζονται για την κατηγορία "Original"- δ) για κάθε παρτίδα που προορίζεται για εξαγωγή στην Κοινότητα λαμβάνονται επίσημα δείγματα- η παρτίδα μπορεί να περιλαμβάνει αποκλειστικά κονδύλους γεωμήλων μιας μόνο ποικιλίας, που έχουν παραχθεί από μία μόνο επιχείρηση- τα δείγματα εξετάζονται από  επίσημα εργαστήρια προς ανίχνευση της παρουσίας του ιού που προκαλεί ατράκτωση των κονδύλων γεωμήλων ή του Clavibacter michiganesis ssp. sepedonicus- λαμβάνεται δείγμα 200 τουλάχιστον κονδύλων ανά παρτίδα 25 τόνων ή κατώτερης ποσότητας με τη χρήση των  ακόλουθων μέτρων - όσον αφορά τον ιό που προκαλεί ατράκτωση των κονδύλων γεωμήλων, χρησιμοποιείται η μέθοδος "Reverse-Page" ή η διαδικασία υβριδοποίησης "c-DNA" και - όσον αφορά το Clavibacter michiganesis ssp. sepedonicus, χρησιμοποιείται τουλάχιστον η μέθοδος που περιγράφεται στη "Μέθοδο για την ανίχνευση και διάγνωση του βακτιρίου που προκαλεί δακτυλωτή σήψη (ring rot) σε παρτίδες κονδύλων γεωμήλων" EUR 11 288  EN) ISBN 92-852-7760-0)- ε) οι παρτίδες φυλάσσονται χωριστά κατά τη διάρκεια όλων των εργασιών, συμπεριλαμβανομένης της μεταφοράς- στ) το απαιτούμενο φυτοϋγειονομικό πιστοποιητικό εκδίδεται χωριστά για κάθε αποστολή και μόνον εφόσον διαπιστωθεί από τους ασχολούμενους με το πρόβλημα επιστήμονες ότι οι εξετάσεις που αναφέρονται στο στοιχείο δ) δεν προκαλούν υποψίες ή δεν αποδεικνύουν  ότι η αποστολή έχει μολυνθεί από τον ιό που προκαλεί ατράκτωση των κονδύλων γεωμήλων ή το Clavibacter michiganesis ssp. sepedonicus και, ειδικότερα, ότι η δοκιμασία με τη μέθοδο IF είναι αρνητική. Στο πιστοποιητικό αναφέρεται, στο σημείο "Πρόσθετη  δήλωση" ότι οι όροι που καθορίζονται στα στοιχεία α), έως δ) πληρούνται και καταγράφεται η ονομασία της επιχείρησης που παρήγαγε τους σπόρους γεωμήλων προς φύτευση και ο αριθμός πιστοποίησής τους, καθώς και η ονομασία της περιοχής που αναφέρεται στο  στοιχείο α)- ζ) τα γεώμηλα μπορούν να εισέλθουν στην Κοινότητα μόνο μέσω των ακόλουθων λιμένων εκφόρτωσης:  - Pontebba,  - Tarvisio-Coccan.  Κατόπιν κοινοποιήσεως εκ μέρους των ενδιαφερομένων κρατών μελών, είναι δυνατόν να γίνουν αλλαγές στον κατάλογο λιμένων εκφόρτωσης από την Επιτροπή, μετά από διαβούλευση με τα άλλα κράτη μέλη- η) οι επιθεωρήσεις που απαιτούνται σύμφωνα με το άρθρο 12 της οδηγίας 77/93/ΕΟΚ, διενεργούνται από ειδικά εκπαιδευμένους ή καταρτισμένους για τους σκοπούς της παρούσας απόφασης υπαλλήλους, με τη βοήθεια των εμπειρογνωμόνων που αναφέρονται στο άρθρο 19α  της εν λόγω οδηγίας και σύμφωνα με την προβλεπόμενη διαδικασία- θ) στα κράτη μέλη εισαγωγής λαμβάνεται επίσημα αντιπροσωπευτικό δείγμα από κάθε παρτίδα που εισάγεται σύμφωνα με την παρούσα απόφαση για επίσημη εξέταση όσον αφορά το Clavibacter michiganesis ssp. sepedonicus βάσει της εγκεκριμένης κοινοτικής μεθόδου  για την ανίχνευση και τη διάγνωση του Clavibacter michiganesis ssp. sepedonicus- οι παρτίδες φυλάσσονται χωριστά υπό επίσημο έλεγχο και δεν διατίθενται στο εμπόριο ούτε χρησιμοποιούνται έως ότου διαπιστωθεί ότι, κατά τη διάρκεια των εν λόγω εξετάσεων,  δεν δημιουργήθηκαν υποψίες μόλυνσης ή δεν διαπιστώθηκε η ύπαρξη του Clavibacter michiganesis ssp. sepedonicus- μικρότερα δείγματα φυλάσσονται για μεταγενέστερες εξετάσεις από άλλα κράτη μέλη, ενώ τα αρμόδια επίσημα όργανα του κράτους εισαγωγής, που  αναφέρονται στην οδηγία 77/93/ΕΟΚ, ενημερώνουν την Επιτροπή πριν από τις 15 Απριλίου 1994, με σκοπό τη διενέργεια εξέτασης και τη σύνταξη των σχετικών πρακτικών- το σύνολο των παρτίδων που εισάγονται δεν πρέπει να υπερβαίνει την ποσότητα που επαρκεί για  τις εν λόγω εξετάσεις, λαμβάνοντας υπόψη τα διαθέσιμα μέσα για το σκοπό αυτό- ι) πριν από την εισαγωγή στην Κοινότητα, ο εισαγωγέας την ανακοινώνει αρκετό χρόνο πριν από τη διενέργειά της στις υπεύθυνες επίσημες υπηρεσίες του σχετικού κράτους μέλους, αναφέροντας:  - την ποικιλία,  - την ποσότητα,  - τη δηλωθείσα ημερομηνία εισαγωγής,  - τις εγκαταστάσεις προορισμού των γεωμήλων που αναφέρονται στο στοιχείο ιγ)- ια) τα γεώμηλα φυτεύονται μόνο σε εγκαταστάσεις οι οποίες έχουν ανακοινωθεί στα αρμόδια επίσημα όργανα- ιβ) τα κτίρια, τα εμπορευματοκιβώτια, το υλικό συσκευασίας, τα οχήματα καθώς και ο εξοπλισμός για τη διακίνηση, τη διαλογή και την προετοιμασία, τα οποία έχουν έρθει σε επαφή με σπόρους γεωμήλων προς φύτευση που έχουν εισαχθεί σύμφωνα με την παρούσα  απόφαση, πρέπει να πλένονται και να απολυμαίνονται πριν έλθουν σε επαφή με άλλα γεώμηλα- ιγ) κατά την περίοδο ανάπτυξης μετά την εισαγωγή, κατάλληλη αναλογία των φυτών επιθεωρείται από τις εν λόγω υπεύθυνες επίσημες αρχές, σε κατάλληλους χρόνους, στις εγκαταστάσεις που απαριθμούνται σύμφωνα με τις διατάξεις της οδηγίας 93/50/ΕΟΚ της  Επιτροπής (1)- ιδ) τα γεώμηλα που έχουν αναπτυχθεί από σπόρους γεωμήλων προς φύτευση και εισήλθαν σύμφωνα με την παρούσα απόφαση, χρησιμοποιοούνται μόνο από τα κράτη μέλη τα οποία κάνουν χρήση της άδειας που αναφέρεται στην παράγραφο 1, και η διακίνησή τους εκτός  αυτών των κρατών μελών είναι δυνατή μόνο κατόπιν εγκρίσεως από τα αρμόδια επίσημα όργανα, τα οποία λαμβάνουν υπόψη τα αποτελέσματα των επιθεωρήσεων που αναφέρονται στο στοιχείο ιγ).  Τα γεώμηλα αυτά δεν πιστοποιούνται ως σπόροι γεωμήλων προς φύτευση, και χρησιμοποιούνται μόνο ως γεώμηλα για κατανάλωση. Η συσκευασία φέρει ένδειξη του αριθμού των εγκαταστάσεων που αναφέρονται στο στοιχείο ιγ), καθώς και της πολωνικής καταγωγής των  χρησιμοποιηθέντων σπόρων γεωμήλων προς φύτευση.   Άρθρο 2  Τα κράτη μέλη εισαγωγής παρέχουν στην Επιτροπή και στα λοιπά κράτη μέλη, πριν από την 1η Ιουνίου 1994, στοιχεία σχετικά με τις ποσότητες που έχουν εισαχθεί σύμφωνα με την παρούσα απόφαση, καθώς και λεπτομερή τεχνική έκθεση του επίσημου έλεγχου  που αναφέρεται στο άρθρο 1 παράγραφος 2 στοιχείο θ)- αντίγραφα κάθε φυτοϋγειονομικού πιστοποιητικού διαβιβάζονται στην Επιτροπή.   Άρθρο 3  Η εξουσιοδότηση που αναφέρεται στο άρθρο 1 ισχύει από την 1η Δεκεμβρίου 1993 μέχρι τις 31 Μαρτίου 1994. Ανακαλείται πριν από τις 31 Μαρτίου 1994, εφόσον διαπιστωθεί ότι οι όροι που προβλέπονται στο άρθρο 1 παράγραφος 2 είναι ανεπαρκείς για να  αποτρέψουν την εισαγωγή των εν λόγω επιβλαβών οργανισμών ή δεν έχουν τηρηθεί. Η εξουσιοδότηση μπορεί να ανακληθεί πριν από την εν λόγω ημερομηνία εφόσον διαπιστωθεί ότι υπάρχουν στοιχεία που, ενδεχομένως, αντιστρατεύονται την ορθή εφαρμογή της έννοιας  της "κλειστής περιοχής" στην Πολωνία.   Άρθρο 4  Η παρούσα απόφαση απευθύνεται στην Ελληνική Δημοκρατία, στο Βασίλειο της Ισπανίας, στην Ιταλική Δημοκρατία και στην Πορτογαλική Δημοκρατία.  Βρυξέλλες, 15 Δεκεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 96 της 22. 4. 1993, σ. 33.  (3) ΕΕ αριθ. L 328 της 28. 11. 1990, σ. 21.  (4) ΕΕ αριθ. L 264 της 10. 9. 1992, σ. 23.  (5) ΕΕ αριθ. 125 της 11. 7. 1966, σ. 2320/66.  (6) ΕΕ αριθ. L 54 της 5. 3. 1993, σ. 21.  (7) ΕΕ αριθ. L 225 της 12. 10. 1970, σ. 1.  (8) ΕΕ αριθ. L 353 της 17. 12. 1990, σ. 48.  (9) ΕΕ αριθ. L 205 της 17. 8. 1993, σ. 22.